b'\n_START_ARTICLE_\nMarius Stra\xc4\x8dkaitis\n_START_PARAGRAPH_\nMarius Stra\xc4\x8dkaitis (g. 1972\xc2\xa0m. gruod\xc5\xbeio 16 d. Klaip\xc4\x97doje)\xc2\xa0\xe2\x80\x93 teisininkas, notaras, Lietuvos notar\xc5\xb3 r\xc5\xabm\xc5\xb3 (LNR) prezidentas, Klaip\xc4\x97dos 1-ojo notar\xc5\xb3 biuro administratorius.\n_START_SECTION_\nBiografija\n_START_PARAGRAPH_\nT\xc4\x97vai\xc2\xa0\xe2\x80\x93 teisininkai. Mama\xc2\xa0\xe2\x80\x93 notar\xc4\x97, t\xc4\x97vas\xc2\xa0\xe2\x80\x93 i\xc5\xa1 prad\xc5\xbei\xc5\xb3 dirbo kariuomen\xc4\x97je, po to tapo teisininku. Marius nuo 7\xc2\xa0m. am\xc5\xbeiaus 11 met\xc5\xb3 \xc5\xbeaid\xc4\x97 krep\xc5\xa1in\xc4\xaf (\xe2\x80\x9eNept\xc5\xabno" komandoje)_NEWLINE_1979\xe2\x80\x931990\xc2\xa0m. mok\xc4\x97si Klaip\xc4\x97dos K. Donelai\xc4\x8dio vidurin\xc4\x97je mokykloje, nuo 1990\xc2\xa0m. iki 1995\xc2\xa0m. Vilniaus universiteto VU Teis\xc4\x97s fakultete studijavo teis\xc4\x99, \xc4\xafgijo teisininko kvalifikacij\xc4\x85. _NEWLINE_Nuo 1993\xc2\xa0m. iki 1995\xc2\xa0m. Klaip\xc4\x97dos miesto 1-ojo notar\xc5\xb3 biure notaro pad\xc4\x97j\xc4\x97jas, nuo 1995\xc2\xa0m. iki 1999\xc2\xa0m. kandidatas \xc4\xaf notarus (asesorius), nuo 1995\xc2\xa0m. Klaip\xc4\x97dos universiteto teis\xc4\x97s disciplin\xc5\xb3 d\xc4\x97stytojas, nuo 1999\xc2\xa0m. notaras, Klaip\xc4\x97dos m. pirmojo notar\xc5\xb3 biuro notaras ir \xc5\xa1io biuro administratorius. \xc4\xaestatym\xc5\xb3, kit\xc5\xb3 teis\xc4\x97s akt\xc5\xb3 rengimo darbo grupi\xc5\xb3 narys._NEWLINE_Nuo 2002\xc2\xa0m. iki 2006\xc2\xa0m. buvo Lietuvos Respublikos notar\xc5\xb3 r\xc5\xabm\xc5\xb3 prezidiumo narys (iki 2005\xc2\xa0m. rugpj\xc5\xab\xc4\x8dio m\xc4\x97n. 21 d. Klaip\xc4\x97dos apygardos prezidiumo narys), nuo 2006\xc2\xa0m. iki 2008\xc2\xa0m. kovo 30 d. Lietuvos notar\xc5\xb3 r\xc5\xabm\xc5\xb3 viceprezidentas, nuo 2008\xc2\xa0m. kovo 31 d. Lietuvos notar\xc5\xb3 r\xc5\xabm\xc5\xb3 prezidentas. Tarptautin\xc4\x97s notariato s\xc4\x85jungos (UINL) Europos reikal\xc5\xb3 komisijos (CAE) narys._NEWLINE_Tikrasis Klaip\xc4\x97dos \xe2\x80\x9eRotary\xe2\x80\x9c klubo \xe2\x80\x9eMARIS\xe2\x80\x9d narys._NEWLINE_Nuo 2009\xc2\xa0m. iki 2011\xc2\xa0m. buvo Mykolo Romerio universiteto tarybos nariu. Nuo 2009\xc2\xa0m. LR civilinio kodekso prie\xc5\xbei\xc5\xabros komiteto narys. Nuo 2011\xc2\xa0m. Pasaulio banko tarptautinio tyrimo \xe2\x80\x9cDoing Bussiness\xe2\x80\x9c informacijos teik\xc4\x97jas. Nuo 2012\xc2\xa0m. Tarptautinio notariato istorijos instituto (IIHN) viceprezidentas. Knygos \xe2\x80\x9eLietuvos Notariato istorija\xe2\x80\x9c bendraautoris, R. Paknio leidykla, 2012, Lietuvos Respublikos Civilinio kodekso komentaro ketvirtosios knygos \xe2\x80\x9eDaiktin\xc4\x97 teis\xc4\x97\xe2\x80\x9c XI skyrius \xe2\x80\x9eHipoteka\xe2\x80\x9c bendraautoris, \xe2\x80\x9eJustitia\xe2\x80\x9c, 2013, knygos \xe2\x80\x9eNotariato teis\xc4\x97\xe2\x80\x9c bendraautoris, spaustuv\xc4\x97 \xe2\x80\x9eDruka\xe2\x80\x9c, 2014, \xc5\xbeurnalo "Latvijas Notars", Nr. 2, 2013, Latvija, bendraautorius, knygos Europos lyginamosios teis\xc4\x97s notar\xc5\xb3 u\xc5\xbera\xc5\xa1ai. Europos notar\xc5\xb3 tyrim\xc5\xb3 ir studij\xc5\xb3 institutas (I.R.E.N.E.). 2014 m., I tomas, bendraautorius, \xc5\xbeurnalo "Notariusz", Nr. 2, 2014, Lenkija, bendraautorius, \xc5\xbeurnalo "JURYDY\xc4\x8cNA GAZETA" , 2014, Nr.48-49, Ukraina, bendraautorius, tarptautinis notariato istorijos \xc5\xbeurnalas \xe2\x80\x9cGnomon\xe2\x80\x9d Nr. 184, 2015 m. bendraautorius, \xc5\xbeurnalo "Ad-notam", 2016, \xc4\x8cekija, bendraautorius, \xc5\xbeurnalo "\xd0\x9f\xd0\xb5\xd1\x82\xd0\xb5\xd1\x80\xd0\xb1\xd1\x83\xd1\x80\xd0\xb3\xd1\x81\xd0\xba\xd0\xb8\xd0\xb9 \xd0\xbd\xd0\xbe\xd1\x82\xd0\xb0\xd1\x80\xd0\xb8\xd1\x83\xd1\x81", 2 (14) 2017, Rusija, bendraautorius. \xc5\xbdurnalo "Notar-z.si/notarski-vestnik", 2017, Slov\xc4\x97nija, bendraautorius. \xc5\xbdurnalo "\xd0\x9d\xd0\xbe\xd1\x82\xd0\xb0\xd1\x80\xd1\x96\xd0\xb0\xd1\x82 \xd0\xa3\xd0\xba\xd1\x80\xd0\xb0\xd1\x97\xd0\xbd\xd0\xb8", 4 (27) 2017, Ukraina, bendraautorius. Knygos "Paveld\xc4\x97jimo teis\xc4\x97" bendraautorius, leidykla Versus, 2018. \xc4\xaevairi\xc5\xb3 straipsni\xc5\xb3 autorius ir bendraautoris. Nuo 2013\xc2\xa0m. Klaip\xc4\x97dos pramon\xc4\x97s, prekybos ir amat\xc5\xb3 tarybos narys. Nuo 2013\xc2\xa0m. LR Ministro Pirmininko potvarkiu sudarytos, nuolatin\xc4\x97s darbo grup\xc4\x97s pinig\xc5\xb3 plovimo ir terorist\xc5\xb3 finansavimo prevencijos veiklai koordinuoti, narys. Nuo 2014 m. Tarptautin\xc4\x97s notariato s\xc4\x85jungos (UINL)  Generalin\xc4\x97s Tarybos narys. Nuo 2015 met\xc5\xb3 nuolatinis kontaktinis asmuo, teikiant duomenis Europos veiksmingo teisingumo komisijai (CEPEJ). Nuo 2017 m. UINL notar\xc5\xb3 tarptautinio bendradarbiavimo komisijos narys._NEWLINE_Buvo susituok\xc4\x99s (2010 m. baland\xc4\xaf) su Inga Jankauskaite (g. 1981 m.), aktore, laid\xc5\xb3 ved\xc4\x97ja. Pora susilauk\xc4\x97 dvynuk\xc5\xb3, mergait\xc4\x97s ir berniuko._NEWLINE_Pora i\xc5\xa1siskyr\xc4\x97 bendru sutarimu 2016\xc2\xa0m. kovo 10 d., Klaip\xc4\x97doje.'